Kaebuse digitaalallkirjastamisega seonduvalt soovib AS Eesti Raudtee kõigepealt rõhutada, et nimetatud toimingu teostamine vaadeldaval viisil pole  tinginud üksnes kohtu asjaajamise raskendamise, vaid oluliselt halvendanud ka protsessiosaliste olukorda käesoleva kaebuse läbivaatamisel. … Kaebuse esitajale on kohtu poolt selgitatud, et objektiivselt olukorda hinnates, puudub kohtul võimalus kaebuse vastuvõtmiseks digitaalallkirjastatult. Kohus on selgitanud, et isiku samastamiseks puudub vastava õiguslik (vastav kord kehtestamata) ning ka tehniline (programmide, riistvara puudumine) võimalus. Seega pidi kaebuse esitajale teada olema, et DAS alusel  väljastatud õigusaktid puuduvad ning kohtul puudub alus aktsepteerida ka vastavasisulisi kohtule edastatud dokumente. Veelgi enam - kaebuse esitajale oli antud täiendav võimalus oma kaebuse esitamiseks kirjalikult, millest viimane loobus, jättes sellega kasutamata talle kohtu poolt antud võimaluse kaebemenetluse jätkamiseks. Sisuliselt on kaebaja ise oma tegevusega ennast seadnud olukorda, kus oma protsessuaalsete õiguste teostamine on äärmiselt piiratud.